De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 18 de juliol de 2017 ha aprovat la versió en occità, en varietat aranesa, de la Llei 13/2017, del 6 de juliol, de les associacions de consumidors de cànnabis, aprovada pel Ple del Parlament en la sessió tinguda el dia 28 de juny de 2017 i publicada en el Butlletí Oficial del Parlament de Catalunya número 458, del 5 de juliol de 2017, i en el Diari Oficial de la Generalitat de Catalunya número 7411, del 13 de juliol de 2017, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
De conformidad damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia18 de junhsèga de 2017, ha aprovat era version en occitan, en varietat aranesa, dera Lei 13/2017, deth 6 de junhsèga, des associacions de consumidors de cannabís, aprovada peth Plen deth Parlament ena session aguda eth dia 28 de junh de 2017 e publicada en Butlletí Oficial del Parlament de Catalunya numèro 458, deth 5 de junhsèga de 2017, e en Diari Oficial de la Generalitat de Catalunya numèro 7411, deth 13 de junhsèga de 2017, eth tèxte dera quau se reprodusís de contunh, ar efècte que se publique en Diari Oficial de la Generalitat de Catalunya e s'i includisquen eth numèro e era data dera lei publicada, e tanben era formula de promulgacion.
Aadaptacion des associacions de consumidors de cannabís existent damb anterioritat ara entrada en vigor dera Lei
Cau rebrembar, ath delà, qu'era Generalitat, en tot respectar es condicions basiques qu'er Estat establís, per miei de resèrva de lei organica, entà garantir era igualtat en exercici deth dret d'associacion, a era competéncia exclusiva en matèria d'associacions segons er article 118 der Estatut, e tanben en matèria de publicitat, sense prejudici dera legislacion mercantila der Estat.
Aguestes politiques an propiciat autant era existéncia d'un mercat clandestin que provedís de cannabís sense cap contròtle de qualitat, damb ua manca absoluda d'informacion ath consumidor sus es proprietats deth producte, coma un entorn que dificulte era coneishença e era aplicacion de politiques de salut publica orientades a minimizar es risqui e redusir es damatges derivadi deth consum de cannabís.
En aguest sens, era societat civila catalana a estat istoricaments un element vertebrador e clau ena defensa des interèssi e es drets des ciutadans, e tanben ena iniciativa des sues aspiracions.
En 2012 er Ajuntament de Rasquera aprovèc un plan entà promòir era investigacion scientifica, dar solucion as rèptes que se prepausauen es associacions e optimizar es recorsi, ath quau era ciutadania sostenguec en ua consulta populara.
Aguesta lei ei compausada de trenta nau articles, que s'estructuren en nau capítols.
b) Velhar pr'amor que se respècten es drets des consumidors de cannabís, garantir qu'er exercici sigue conforme damb era legalitat e hèr-les compatibles damb es drets e es libertats de totes es persones.
c) Establir es mecanismes entar emparament dera salut des consumidors de cannabís, mès que mès entath contròtle e era informacion sus era qualitat, es caracteristiques e es efèctes dera substància que consumissen.
e) Establir es condicions der exercici dera activitat des associacions de consumidors de cannabís.
f) Establir mecanismes entà melhorar era activitat des associacions de consumidors de cannabís des deth punt de vista dera salut publica, en coordinacion damb es politiques en aguesta matèria qu'amien a tèrme es administracions competentes.
g) Establir es mecanismes entar emparament mieiambientau en exercici des activitats des associacions de consumidors de cannabís.
i) Establir eth regim juridic des activitats des associacions de consumidors de cannabís.
j) Promòir mecanismes entà garantir era seguretat publica e privada en desvolopament des activitats des associacions de consumidors de cannabís.
a) Associacions de consumidors de cannabís: es associacions sense ànim de lucre, legauments constituïdes, que s'autoprovedissen e distribuïssen cannabís entre es sòns associats, toti eri majors d'edat, es quaus consumissen aguesta substància en un encastre privat, sigue damb fin ludica o terapeutica, en tot redusir atau es damatges sociaus e sus era salut associadi ath mercat clandestin e a determinadi usatges deth cannabís.
b) Consumidor de cannabís: era persona majora d'edat que decidís consumir cannabís volontàriaments o era qu'ac a de besonh per motius terapeutics.
Es associacions de consumidors de cannabís an de respectar es ordenances municipaus, tostemp que non contradiguen aguesta lei, e obtier era autorizacion corresponenta der ajuntament entà amiar a tèrme es sues activitats.
Es associacions de consumidors de cannabís s'organizen d'acòrd damb era Lei organica 1/2002, deth 22 de març, reguladora dera dret d'associacion, eth libre tresau deth Còdi civiu de Catalonha, relatiu as persones juridiques, aprovat pera Lei 4/2008, deth 24 d'abriu, e es disposicions dera presenta lei.
Es condicions entà poder aquerir era condicion d'associat d'ua associacion de consumidors de cannabís son es següentes:
Er associar avalador que respon des donades dera persona que vò aquerir era condicion d'associada a d'auer ua antiquitat ena associacion d'aumens un mes e pòt avalar enquia un maxim de quinze persones ar an.
Eth membre d'ua associacion de consumidors de cannabís, ath delà des drets qu'establís era norma reguladora deth dreta d'associacion a qué hè referéncia er article 8 e des que poguen establir es estatuts, a, aumens, es drets següents:
d) Conéisher eth resultat des pròves analitiques periodiques dera substància que se distribuís.
e) Sollicitar, en quinsevolh moment, era diminucion dera sua prevision de consum o dar-se de baisha dera activitat o programa d'autoprovediment sense auer de pagar cap còst.
a) Consumir era substància dispensada estrictament en encastre privat e enes condicions mercades pera associacion.
b) Evitar quinsevolh situacion en qué se pogue produsir un consum que pogue prejudiciar a tresaus persones, sustot menors d'edat.
b) Per auer transmetut a tresaus persones era substància recebuda a títol personau coma associat.
c) Per auer consumit era substància dehòra der encastre privat o en condicions que prejudícien tresaus persones o menors d'edat.
e) Pes autes causes que determinen es estatuts e que non contradiguin era Lei organica 1/2002, deth 22 de març, reguladora deth dret d'associacion, eth libre tresau deth Còdi civiu de Catalonha, relatiu as persones juridiques, aprovat pera Lei 4/2008, deth 24 d'abriu, ne çò qu'establís aguesta lei.
Ad aguest efècte, es estatuts dera associacion an de determinar er organ competent entà acordar era pèrta dera condicion d'associat e an d'establir un procediment que garantisque era audiéncia prealabla der associat.
Eth libre d'associats inscrits en programa d'autoprovediment a de hèr a constar era informacion següenta des associats que, ath delà de voler apartiéner ara associacion, vòlen èster inscriti en programa d'autoprovediment de cannabís:
b) Era sollicitud de participacion der associat en programa d'autoprovediment, damb era sua prevision mensuau de consum de cannabís, en qué declare qu'es quantitats retirades son entath eth sòn consum personau e en un encastre estrictament privat.
Eth libre de produccion a de hèr a constar es donades següentes:
b) Era data de tractament des productes derivadi deth cannabís, damb era identificacion e era quantitat de substància utilizada e era finaument transformada.
Era associacion de consumidors de cannabís ei era unica facultada entath cultiu deth cannabís, que s'a de destinar ath consum exclusiu e individuau de cada associat inscrit en programa d'autoprovediment.
Eth cultiu entar autoprovediment dera associacion non pòt superar era produccion annau de cent cinquanta quilograms d'unitats florides a sec.
Era seguretat deth magazinatge ei responsabilitat dera associacion.
Es associats non pòden transméter a tresaus persones eth cannabís que les ei dispensat a títol personau.
Es clubs de consumidors de cannabís an de verificar era identitat e era condicion d'associat des persones qu'accedissen ar interior der espaci destinat ath consum o ara distribucion deth cannabís.
Es espacis des clubs de consumidors de cannabís destinadi ara distribucion an d'èster separadi des espacis destinadi ath consum de cannabís.
Es clubs de consumidors de cannabís an de complir es condicions de salubritat des locaus establides pera normativa vigenta e era sua activitat a de respectar era normativa de proteccion mieiambientau.
Es clubs de consumidors de cannabís non se pòden installar en espacis reservadi o compartimentadi laguens de d'auti establiments a on s'amien a tèrme activitats diferentes dera pròpria d'ua associacion de consumidors de cannabís.
b) Crear espacis reservadi o segregacions o installar espacis compartimentats destinadi a activitats damb fins diferentes des qu'establisquen es estatuts d'acòrd damb aguesta lei.
c) Es limitacions oràries de dubertura des clubs de consumidors de cannabís.
Es associacions de consumidors de cannabís an proïbida era realizacion de quinsevolha des activitats següentes:
c) Hèr quinsevolh activitat de promocion entà estimular era demanda deth cannabís.
Er associat a de retirar dera associacion era quantitat de cannabís assignada entath eth sòn consum individuau e transportar-la en un embalatge qu'evite era possibilitat de manipular-ne eth contengut e que permete d'identificar era associacion provedidora, era data de retirament e eth numèro d'associat.
Era associacion a d'adoptar es mesures entà evitar era manipulacion o era alteracion der embalatge que conten eth producte.
Aguestes quantitats non computen enes limits deth magazinatge a qué se referís er apartat 5.
Es associacions de consumidors de cannabís qu'agen associats que necessiten consumir era substància per motius terapeutics an d'auer es servicis especializats de besonh e meter-les a disposicion d'aguesti associats ena forma e es condicions que se determinen per reglament.
Es associacions de consumidors de cannabís e es clubs que siguen inspeccionadi o controtladi demoren obligadi a prestar era maxima collaboracion enes prètzhèts d'inspeccion e contròtle, e tanben a proporcionar es donades de besonh que les siguen sollicitades.
Dispensar cannabís as associats inscriti en programa d'autoprovediment per dessús des quantitats establides per article 20.
b) En encastre dera seguretat ciutadana:
Non auer actualizada era informacion que a de constar enes libres de registre d'associats o en quinsevolh des libres de registre d'autoprovediment.
Auer espacis reservadi, segregadi o compartimentadi destinadi a activitats damb fins diferentes des pròpries dera associacion.
b) En encastre dera seguretat ciutadana, identificar era sedença dera associacion o er emplaçament deth club non complint es requisits establidi per article 24.3.
Es infraccions tipificades per aguesta lei se sancionen damb es mesures o es multes següentes:
Es clubs de consumidors de cannabís e es zònes des associacions que non agen club e qu'agen un espaci a on se permete eth consum de tabac son clubs privadi de humadors, de conformitat e damb es efèctes qu'establís era disposicion addicionau nauau dera Lei der Estat 28/2005, deth 26 de deseme, de mesures sanitàries deuant deth tabaquisme e reguladora dera venda, eth subministrament, eth consum e era publicitat des productes deth tabac.
Eth Govèrn a de promòir es condicions pr'amor que se desvolopen iniciatives scientifiques d'investigacion enes camps dera medecina, psicologia, epidemiologia, sociologia, agronomia, botanica, eth dret e era economia, entre d'autes, pr'amor qu'es activitats des associacions de consumidors de cannabís poguen aportar era major quantitat possibla de coneishements scientifics ara societat.
Adaptacion des associacions de consumidors de cannabís existent damb anterioritat ara entrada en vigor dera lei
Eth Govèrn, en tèrme de dotze mesi a compdar dera entrada eth vigor d'aguesta lei e en marc deth quau aguesta establís, a d'aprovar es disposicions que siguen de besonh entà desplegar e executar aguesta lei e adoptar es mesures pertinentes damb era madeisha fin.
Aguesta lei entre en vigor londeman d'auer estat publicada en Diari Oficial de la Generalitat de Catalunya, e es sòns efèctes economics en exercici pressupostari immediatament posterior ara aprobacion.
Palai dera Generalitat, 6 de junhsèga deth 2017